Räägib Rooma-järgsete linnade jätkusuutlikkuse probleemist üldiselt. See on küllaltki keerukas küsimus. Ja ütleb järjest ära ka vist enamiku põhjusi, miks nimelt. Kõigepealt: mis on üldse linn? See oleneb nii riigist kui ka mitmest muust asjast. Inglismaa näitel, kus linnad jagunevad townideks ja citydeks, on asi veel eriti keeruline. Seal olenevad asjad ka nii piirkonnast kui ka traditsioonist: mõned cityd on väiksemad kui paljud townid, rääkimata townide ja külade vahekorrast. Seega, on meeletult kriteeriumeid, mille järgi linna üldse määratleda. Aga ehk saab kokku leppida siiski linna põhiolemuses: seal on asustus tunduvalt tihedam kui külades, tegevusalaks ei tohiks olla vaid põllundus ning hea oleks, kui linnal oleks ka administratiivne või religioosne roll, seda just siis otsesemalt, kui asume vaatlema varakeskaegseid (võimalikke) linnu. Linnade määratlemine on igal juhul äärmiselt suhteline kuni selle ajani, mil hakati väljastama konkreetseid linnaõigusi.